મને લાગે છે કે, છેલ્લાં કેટલાંક વર્ષોથી સમાજમાં નારાજગી અને નફરત વધી છે. પહેલાં આપણે વસુધૈવ કુટુમ્બકમ અને સહનશીલ સમાજની વાતો કરતા હતા. જે હવે ખલાસ થઈ રહ્યું છે. આપણને લોકતાંત્રિક વાતચીત અને તર્ક સામે વાંધો થવા લાગ્યો છે. લોકતાંત્રિક રીતે જો કોઈ તર્ક રજૂ કરે છે અને એ તમારાથી અલગ હોય તો તમે તેને ગાળ આપીને ચૂપ કરાવી દો છો. છેલ્લાં પાંચ વર્ષથી આમ થઈ રહ્યું છે. આવી માનસિકતાના લીધે જ મારો વિરોધ થઈ રહ્યો છે. મને લાગે છે કે, આપણો દેશ આપણા ઘર જેવો છે અને તમારા ઘરમાં કોઈ ખોટી વાત થતી હોય તો તમે એને ઇગ્નોર ન કરી શકો. બલકે, એની સામે લડવું જોઈએ. કેમ કે, તમે જેને પ્રેમ કરતા હોય એના માટે તો તમારે લડવું જ જોઈએ. કલાકાર પણ નાગરિક હોય છે. અમને પણ અધિકાર છે.